
KVIETIMAS Į RINKOS DALYVIŲ KONSULTACIJĄ

DĖL KURJERIO PASLAUGŲ (SIUNTŲ PRISTATYMAS Į PAŠTOMATUS IR PAGEIDAUJAMU ADRESU) PIRKIMO

2025-12-22
Vilnius

Akcinė bendrovė „Regitra“ (toliau – perkančioji organizacija), siekdama tinkamai pasirengti numatomam Kurjerio paslaugų (siuntų pristatymas į paštomatus ir pageidaujamu adresu) (toliau – paslaugos) pirkimui (toliau – Pirkimas) ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją (toliau – Rinkos konsultacija).
Pirkimas bus skaidomas į II pirkimo objekto dalis:
I pirkimo objekto dalis – „Siuntų pristatymo į paštomatus paslaugos“;
II pirkimo objekto dalis - „Siuntų pristatymo pageidaujamu adresu paslaugos“.
Rinkos konsultacija skelbiama iki Pirkimo pradžios. Rinkos konsultacija nėra skelbimas apie Pirkimą ar išankstinis skelbimas apie Pirkimą. 
Dalyvavimas rinkos konsultacijoje yra neatlygintinas ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams. 
1. Rinkos konsultacijos tikslas: informuoti tiekėjus apie planuojamą Pirkimą, išsiaiškinti su pirkimo objektu susijusius klausimus bei pasiruošti Pirkimui.
2. Rinkos konsultacijos vykdymo tvarka: Rinkos konsultacija vykdoma Centrinės viešųjų pirkimų informacinės sistemos (CVP IS) priemonėmis Viešųjų pirkimų tarnybos nustatyta tvarka (susirašinėjimo priemonėmis, jeigu neįmanoma kitaip).
Kviečiame rinkos dalyvius susipažinti su viešai paskelbtais dokumentų projektais ir raštu – CVP IS priemonėmis – teikiant pastabas ir (ar) pasiūlymus, ir (ar) įžvalgas nurodytiems dokumentų projektams, sudalyvauti Rinkos konsultacijoje.
Teikiant pastabas ir (ar) pasiūlymus, ir (ar) įžvalgas būtina aiškiai nurodyti, kuri informacija yra konfidenciali. Pastabas ir (ar) pasiūlymus, ir (ar) įžvalgas prašome pateikti atsakant į Rinkos konsultacijos klausimus, pateikiant užpildytą Rinkos konsultacijos klausimyną. Pastabas ir (ar) pasiūlymus, ir (ar) įžvalgas prašome pateikti ne vėliau kaip iki 2026 m. sausio 6 d. 12:00 val., lietuvių kalba.
3. Rinkos konsultacijos etapai:
I etapas: peržiūrimi ir vertinami CVP IS priemonėmis gauti pasiūlymai ir (ar) pastabos, ir (ar) įžvalgos.
II etapas: apibendrinta informacija apie Rinkos konsultacijos rezultatus, tuo atveju, jei bus gauta siūlymų, pastabų ir pan., bus skelbiama CVP IS priemonėmis (išskyrus konfidencialią informaciją), prie skelbimo apie šią rinkos konsultaciją. 

Perkančioji organizacija skelbdama pirkimą, neįsipareigoja atsižvelgti į visus Rinkos konsultacijos metu pateiktus rinkos dalyvių pastabas, siūlymus ir įžvalgas.

Pridedama:
1 priedas – Rinkos konsultacijos klausimynas (I pirkimo objekto dalis);
2 priedas – Rinkos konsultacijos klausimynas (II pirkimo objekto dalis);
3 priedas – Techninė specifikacija (projektas) (I pirkimo objekto dalis);
4 priedas – Techninė specifikacija (projektas) (II pirkimo objekto dalis);
5 priedas – Sutarties Bendrosios sąlygos (taikoma I ir II pirkimo objekto dalims);
6 priedas – Sutarties Specialiosios sąlygos (projektas) (I pirkimo objekto dalis);
7 priedas – Sutarties Specialiosios sąlygos (projektas) (II pirkimo objekto dalis);
8 priedas – Susitarimas dėl asmens duomenų perdavimo (projektas) (taikoma I ir II pirkimo objekto dalims);
9 priedas – Pasiūlymo forma (I pirkimo objekto dalis);
10 priedas – Pasiūlymo forma (II pirkimo objekto dalis).

